
2018 m.  gruodžio19 d.  






įsakymu Nr.13B-1648 

ŠVIETIMO, KULTŪROS IR SPORTO SKYRIAUS VYRIAUSIOJO SPECIALISTO

PAREIGYBĖS APRAŠYMAS

I SKYRIUS

PAREIGYBĖS CHARAKTERISTIKA


1. Švietimo, kultūros ir sporto skyriaus vyriausiasis specialistas yra karjeros valstybės tarnautojas.

II SKYRIUS

PASKIRTIS


2. Švietimo, kultūros ir sporto skyriaus vyriausiojo specialisto pareigybė reikalinga užtikrinti savivaldybės švietimo įstaigų efektyvų funkcionavimą bei reikiamą ugdymo kokybę, organizuoti pagrindinio ugdymo pasiekimų patikrinimo ir kitų mokymosi pasiekimų tikrinimų vykdymą, vykdyti privalomo mokymosi iki 16 metų priežiūrą, vykdyti prevencijos programų įgyvendinimo švietimo įstaigose stebėseną bei užtikrinti švietimo politikos įgyvendinimą rajone.
III SKYRIUS

VEIKLOS SRITIS


3. Šias pareigas einantis valstybės tarnautojas vykdo specialiosios veiklos srities – švietimo politikos įgyvendinimo rajone (švietimo organizavimo ir priežiūros) – funkcijas.
IV SKYRIUS

SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

         4. Valstybės tarnautojas, einantis šias pareigas, turi atitikti šiuos specialiuosius reikalavimus:

4.1. turėti pedagogo kvalifikaciją, ne mažesnį kaip 3 metų pedagoginio darbo stažą;
    4.2. atsižvelgiant į pareigybės paskirtį, veiklos sritis ir funkcijas, atitinkamu lygiu mokėti užsienio kalbą (kalbas). Mokėjimo lygis nustatomas vadovaujantis 2004 m. gruodžio 15 d. Europos Parlamento ir Tarybos sprendimu Nr. 2241/2004/EB dėl bendros Bendrijos sistemos siekiant užtikrinti kvalifikacijų ir gebėjimų skaidrumą (Europasas);

    4.3. mokėti naudotis informacinėmis technologijomis;

    4.4. mokėti rengti dokumentus pagal Dokumentų rengimo taisykles, patvirtintas Lietuvos Respublikos vyriausiojo archyvaro 2011 m. liepos 4 d. įsakymu Nr. V-117 „Dėl Dokumentų rengimo taisyklių patvirtinimo“, ir Dokumentų tvarkymo ir apskaitos taisykles, patvirtintas Lietuvos Respublikos vyriausiojo archyvaro 2011 m. liepos 4 d. įsakymu Nr. V-118 „Dėl Dokumentų tvarkymo ir apskaitos taisyklių patvirtinimo“; 

         4.5. gerai mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688 „Dėl valstybinės kalbos mokėjimo kategorijų patvirtinimo ir įgyvendinimo“, reikalavimus;

      4.6. gebėti sklandžiai ir argumentuotai dėstyti mintis žodžiu ir raštu, mokėti valdyti, kaupti, sisteminti, apibendrinti informaciją, dirbti komandoje, teikti konsultacijas;

      4.7. gebėti stebėti ir vertinti ugdymo procesą, tikrinti mokyklos organizacinę ir vadybinę veiklą.

      4.8. gebėti vykdyti Jonavos rajono savivaldybės administracijos Švietimo, kultūros ir sporto skyriaus nuostatuose nustatytas funkcijas;

      4.9. žinoti švietimą reglamentuojančius Lietuvos Respublikos įstatymus, Vyriausybės nutarimus, švietimo ir mokslo ministro įsakymus bei kitus teisės aktus, gebėti juos taikyti praktiškai.

V SKYRIUS

ŠIAS PAREIGAS EINANČIO VALSTYBĖS TARNAUTOJO FUNKCIJOS


5. Šias pareigas einantis valstybės tarnautojas atlieka šias funkcijas:


5.1. konsultuoja švietimo įstaigų vadovus ir pedagogus Lietuvos Respublikos įstatymų, Lietuvos Respublikos Vyriausybės nutarimų, Švietimo ir mokslo ministerijos teisės aktų, bendrųjų ugdymo programų įgyvendinimo, vadybos, švietimo įstaigos veiklos kokybės įsivertinimo ir veiklos tobulinimo, mokinių pasiekimų gerinimo, migrantų mokinių švietimo, mokyklos vaiko gerovės komisijos darbo, prevencinės veiklos ir kt. klausimais; 


5.2. rengia Jonavos rajono savivaldybės tarybos sprendimų, Mero potvarkių, savivaldybės administracijos direktoriaus, skyriaus vedėjo įsakymų projektus pagal šiame pareigybės aprašyme numatytas funkcijas, juos derina savivaldybės administracijos direktoriaus nustatyta tvarka;


5.3. vykdo savivaldybės teritorijoje esančių mokyklų mokinių pasiekimų patikrinimų (pagrindinio ugdymo pasiekimų patikrinimo ir kitų mokymosi pasiekimų tikrinimų) priežiūrą pagal švietimo ir mokslo ministro patvirtintus pasiekimų patikrinimų organizavimo ir vykdymo tvarkos aprašus; 


5.4. organizuoja ir tvarko savivaldybės teritorijoje gyvenančių nesimokančių vaikų ir mokyklos nelankančių mokinių apskaitą, užtikrindamas, kad savivaldybės teritorijoje gyvenantys vaikai iki 16 metų mokytųsi pagal privalomojo švietimo programas; tvarko duomenis Nesimokančių vaikų ir mokyklos nelankančių mokinių informacinėje sistemoje NEMIS; 

5.5. stebi, analizuoja migrantų (užsieniečių ir grįžusių LR piliečių) vaikų ugdymo rajono bendrojo ugdymo mokyklose prieinamumą ir kokybę, skatina ugdymo tobulinimą;

5.6. konsultuoja prevencinės veiklos (nusikalstamumo, smurto ir patyčių mažinimo,  psichoaktyvių medžiagų vartojimo prevencijos) įgyvendinimo švietimo įstaigose klausimais; vykdo prevencijos ir socialinius – emocinius įgūdžius ugdančių bei stiprinančių programų įgyvendinimo švietimo įstaigose stebėseną; 


5.7. dalyvauja rajono savivaldybės administracijos Vaiko gerovės komisijos veikloje; 


5.8. dalyvauja Jonavos rajono savivaldybės Narkotikų, tabako ir alkoholio kontrolės komisijos veikloje;


5.9. dalyvauja  Jonavos rajono savivaldybės Švietimo tarybos veikloje;


5.10. prižiūri kalbų (lietuvių, anglų, vokiečių, rusų) bei socialinių mokslų (istorijos, pilietinio ugdymo, geografijos) ir su jais susijusių dalykų mokymo organizavimą; koordinuoja ir/ar organizuoja renginius (olimpiadas, konkursus ir kt.) ir užtikrina laimėtojų dalyvavimą regiono bei šalies renginiuose;

5.11. vykdo rajono Valstybinės kalbos mokėjimo kvalifikavimo komisijos veiklos priežiūrą valstybinės kalbos mokėjimo ir Lietuvos Respublikos Konstitucijos pagrindų egzaminų vykdymo srityje;

5.12. prižiūri rajono mokyklų Nacionalinei mokyklų vertinimo agentūrai teikiamus veiklos kokybės įsivertinimo duomenis (mokyklų Įsivertinimo ir pažangos anketas) bei juos analizuoja;


5.13. kuruoja šias įstaigas: Raimundo Samulevičiaus progimnaziją, „Neries” pagrindinę mokyklą, „Lietavos“ pagrindinę mokyklą, Upninkų pagrindinę mokyklą, Šveicarijos pagrindinę mokyklą, Kulvos Abraomo Kulviečio mokyklą; siekdamas vadybinio profesionalumo bei kokybiško dokumentų valdymo, prižiūri jų veiklą ir teisės aktų įgyvendinimą įstaigose;

5.14. rengia priskirtų mokyklų vadovų pareigybių aprašymus; analizuoja įstaigų nuostatus, strateginius bei ugdymo planus ir kitus veiklos dokumentus, teikia siūlymus dėl jų kokybės bei įgyvendinimo;


5.15. rengia kuruojamų švietimo įstaigų reorganizavimo, struktūros pertvarkos ir kt.  dokumentus bei vykdo jų įgyvendinimą;


5.16. siekdamas švietimo įstaigų veiklos kokybės, vykdo mokyklų ir kuruojamų veiklos sričių priežiūrą pagal planą arba atskirus pavedimus; 

5.17. dalyvauja kuruojamų įstaigų mokytojų atestacijos komisijų veikloje; deleguoja vertintojus stebėti ir vertinti mokytojų, pretenduojančių įgyti mokytojo metodininko (mokytojo eksperto) kvalifikacinę kategoriją, praktinę veiklą;

5.18. rengia informaciją apie švietimo būklę savivaldybėje pagal kuruojamas sritis, rengia ataskaitas ir teikia informaciją veiklos klausimais skyriaus vedėjui, Administracijos direktoriui; esant poreikiui, informuoja visuomenę, valstybės valdžios institucijas apie kuruojamų sričių būklę ir problemas; 

5.19. organizuoja darbo grupes/komisijas arba paskirtas dalyvauja jų veikloje, kad būtų įgyvendinti šioms darbo grupėms/komisijoms suformuluoti uždaviniai;


5.20. vykdo savivaldybės tarybos sprendimus, mero potvarkius, administracijos direktoriaus, skyriaus vedėjo įsakymus ir vienkartinio pobūdžio pavedimus pagal pareigybei priskirtas funkcijas; 

5.21. vadovaudamasis teisės aktais, nustatyta tvarka nagrinėja piliečių ir institucijų prašymus, pareiškimus, pasiūlymus ir skundus kuruojamų švietimo įstaigų veiklos klausimais; 

5.22. vykdo kitus su skyriaus funkcijomis susijusius nenuolatinio pobūdžio savivaldybės administracijos direktoriaus, skyriaus vedėjo pavedimus, kad būtų pasiekti savivaldybės administracijos veiklos tikslai.

VI SKYRIUS

ŠIAS PAREIGAS EINANČIO VALSTYBĖS TARNAUTOJO PAVALDUMAS 


6. Šias pareigas einantis valstybės tarnautojas tiesiogiai pavaldus Švietimo, kultūros ir sporto skyriaus vedėjui.

____________________________
Susipažinau:

____________

       (parašas)                                                   
_____________________________

       (vardas, pavardė)  

_______________

         (data)

